251 



Busk kunde yde. Naturforskerens af Heden slappede 

 Livsaander vækkes dog snart til fornyet Liv ; de fossile 

 Skatte, han møder paa sin Vej, lønne ham snart for dens 

 trættende Melankoli. Ved ethvert Skridt viser der sig 

 Gjenstande af den højeste Interesse; Levninger af ud- 

 døde Dyr ligge strøede rundt omkring i største Mængde, 

 indhyllede i de hensmuldrede Ler- eller Kalkmasser; de 

 lære ham, at det hele er en stor Ferskvandsdannelse fra 

 den mellemtertiære Tid, og de aabenbare ham Tilværelsen 

 af højst mærkelige uddøde Dyreslægter, som i længst 

 forsvundne Tider strejfede om her højt oppe i Missouri- 

 Dalen, ved Kilderne af Missouris vestlige Bifloder, hvor 

 Bjærgfaaret og Pukkeloxen nu græsse.«*) Disse »Bad 

 Lands« have altsaa tidligere været en stor Ferskvandssø, 

 ved hvis Bredder Datidens Rovdyr og Hovdyr mødtes, 

 disse for at drikke, hine for at søge deres Rov i de 

 drikkende Hovdyr, som det sker den Dag idag ved Bred- 

 derne af de store afrikanske Søer**). Efterhaanden som 



*) En anden rejsende Naturforsker udtrykker sig saaledes: »vor Vej 

 førte os nu over Bakker, der bleve stejlere og hyppigere, alt som 

 vi nærmede os »det slemme Land«; dette viste sig af og til i 

 Afstand, og jeg saa aldrig før noget, der saa meget lignede en 

 stor By; Skuffelsen var saa fuldstændig, at jeg kunde udpege alle 

 de offentlige Bygninger; en med en stor Kuppe] kunde være 

 Domhuset, en anden Raadhuset; derefter kom en lang Række 

 prægtige Paladser, passende for Kæmper, der herskede over de 

 store Dyr, hvis Levninger ligge der endnu. Billedet af en umaa- 

 delig stor By var saa levende, at jeg næsten indbildte mig, at 

 Vinden af og til bar dens Døn og Larm til mit Øre «. 

 **) Det er ikke ualmindeligt, at en Flok Præri-UIve angriber en 

 gammel Bison, der er for svag til at gjøre virksom Modstand. 

 Den maa da tage sin Tilflugt til Floden, hvor den ofte drukner 

 eller bliver dræbt af Ulvene paa en Sandbanke eller 0. Tusender 

 af »BufTaloer« drukne hvert Aar i Missouri under deres Forsøg 

 paa al gaa over Isen, naar den pludselig bryder op om Foraaret, 



